rlitschk/wikidir huggingface dataset:
Gotnburg, amtli: Göteborg (schwed.: [ˌʝøtəˈbɔrj]; engl.: Gothenburg) is a Stod in da schwedischn Provinz Västra Götalands Län und dena historischn Provinzn Västergötland und Bohuslän. Gotnburg is noch Stockholm de zwoatgresste Stod vo Schwedn. De Stod mit dena umliegandn Gmoana gliadat si seitm 1. Jenna 2011 in 10 Stodbeziak. De Stod is a Tei vo da statistischn Oaheit Gross-Gotnburg (Storgöteborg) mit 917.984 Einwohna (2009). Dazua ghean nebm da Gmoa Gotnburg aa de Gmoana Ale, Alingsås, Härryda, Kungsbacka, Kungälv, Lerum, Lilla Edet, Mölndal, Öckerö, Partille, Stenungsund und Tjörn. De zehn aktuejn Stodbeziake san: Angered (zuvoa Gunnared und Lärjedalen) Askim-Frölunda-Högsbo (zuvoa Askim, Frölunda und Högsbo) Centrum Lundby Majorna-Linné (zuvoa Majorna und Linnéstaden) Norra Hisingen (zuvoa Backa, Kärra-Rödbo und Tuve-Säve) Västra Göteborg (zuvoa Södra Skärgården, Tynnered und Älvsborg) Västra Hisingen (zuvoa Biskopsgården und Torslanda) Örgryte-Härlanda (zuvoa Örgryte und Härlanda) Östra Göteborg (zuvoa Bergsjön und Kortedala) Statistik av Göteborgs Stad. Archiviert vom Original [1] am 8. Aprü 2011; abgerufen am 6. März 2011. Folkmängd i riket, län och kommuner 31 december 2009 och befolkningsförändringar 2009. Archiviert vom Original [2] am 8. Aprü 2011; abgerufen am 6. März 2011. Vårt göteborg: Storgöteborg växer. Archiviert vom Original [3] am 28. August 2010; abgerufen am 6. März 2011.
Wigwam nennt ma de Hittn vo bestimmtn Vejkan vo de nordamerikanischn Indiana. A Wigwam is festa und widastondsfähiga ois wiar a Tipi, owa dafia ned so leicht auf- bzw. ozbaun. Da wesentliche Konstruktionsuntaschied besteht do drin, dass fias Tipi grode Stanga ois Stitzn vawendt wean und fias Wigwam bogane. Wigwams san vor oim vo de Algonkin-Indiana in de noadestlichn Woidgebiete vo Nordamerika vawendt woan. Im Südn hod ma ähnliche Hittn Wickiup gnennt. Fia de eiropäischn Eiwandara woan olle Behausunga vo Indiana Wigwams, de Bedeitung hods aa no heit im Boarischn. Wigwams wean heit ois Schwitzhittn gnutzt. Commons: Wigwams – Sammlung vo Buidl, Videos und Audiodateien How to build a wigwam Wigwam construction making of a wickiup (including pictures) drawing of a wickiup
Krasnoje Selo (russ. Кра́сное Село́) is a Stod in Russland, de wos zu Sankt Petersburg gheat. Sie hod 44.323 Eihwohna (2010). De Stod liegt etwa 25 km sidwestli vom Zentrum vo St. Petersburg am klaan Fluss Dudergofka, dea wos bei Urizk (Stodtei vo St. Petersburg) in an Finnischn Meerbusn vo da Ostsee mindt. Krasnoje Selo is es Zentrum vom gleichnaumign Rajon vo da Stod mit Fedarationssubjektstatus St. Petersburg. Krasnoje Selo (deitsch: Scheenes Dorf) is im 18. Joahundat entstaundn. Ob 1765 woa des a Staundort vo de Gardetruppn vo da St. Petersburger Garnison vo Russischn Armee. De Gegend woa aa a beliabts Datschen-Gebiet vo reichn Leidln aus da russischen Haptstod. Haamseitn vo da Stod (russisch) Itogi Vserossijskoj perepisi naselenija 2010 goda. Tom 1. Čislennostʹ i razmeščenie naselenija (Ergebnisse der allrussischen Volkszählung 2010. Band 1. Anzahl und Verteilung der Bevölkerung). Tabellen 5, S. 12–209; 11, S. 312–979 (Download von der Website des Föderalen Dienstes für staatliche Statistik der Russischen Föderation)
A Totem is a Objekt des wo a Symboi fiar a Familie, an Stamm oda a Peason doastejt. In da animistischn Voastellung vo de Indiana is owa no meara: A Totem wead ois Wesn empfundn, ois Urahnl und ois Schutzengl. S Woat Totem kimmt aus da Algonkin-Sproch und hoasst „Vawondtschoft“, „Familienobzeichn“ oder aa „peasenlicha Schutzgeist“. A Totem ko z. B. a Pflanzn oda a Viech sei, owa aa a ogmoite Figua wo an Schutzgeist repräsentiat. Fias Totem muass a Indiana bestimmte Tabus respektian. Wea de Tabus valetzt wead hoat bestroft, moast mit da Todesstrof. A Totem hod ma uaspringlich vo da Gebuat o ghobt, es is vaeabt woan. Spada hods a de Meglichkeit gem, dass ma si a peasenlichs Totem ausgsuacht hod, moast iwa a Vision. Informationaauf indianer-web.de Indianischen Totems
Schwabing (boarisch: Schwobing) is a Stodtei im Noadn vo Minga. In da Prizregentnzeit woa Schwobing s'Kinstlaviadl vo Minga. Heit guits ois Szeneviadl. Seit da Neigliedarung vo da Stod anno 1992 umfosst Schwobing an Stodbeziak 4 und Tei vom Beziak 12 (Schwobing-Freimo). Schwobing is mit ebba 100.000 Eihwohnan da gresste Stodtei vo Minga. S'Dorf Schwobing is scho 782 uakundle eawehnt worn; ois "Svapinga", d'Grindung vo am Mo, wo "Svapo" g'hoassn hod, vamutli a Schwob. Damit is Schwobing vui ejta ois wia Minga. 1886 hod Schwobing s'Stodrecht dahoidn und is 1890 af Minga eig'moant woan. Jugendstui z'Schwobing Mingara Freiheit Ainmillerstr. 22 Ainmillerstr. 22 Franz-Joseph-Str. 19 Franz-Joseph-Str. 19 Dekorelement Gerhard J. Bellinger und Brigitte Regler-Bellinger: Schwabings Ainmillerstrasse und ihre bedeutendsten Anwohner. Ein repräsentatives Beispiel der Münchner Stadtgeschichte von 1888 bis heute. Norderstedt 2003, ISBN 3-8330-0747-8 Gernot Brauer: München Schwabing - Ein Zustand mit einem Essay von Brigitta Rambeck über den Seerosenkreis und 8 Rundgängen durch Schwabing. Minga: MünchenVerlag 2010, ISBN 978-3-937090-45-0 Edda und Michael Neumann-Adrian: Münchens Lust am Jugendstil - Häuser und Menschen um 1900, 3. Auflage, mit Kapitel und Stadtspaziergang zu Jugendstil-Häusern in Schwabing. Minga: MünchenVerlag 2009, ISBN 978-3-934036-93-2 Schwabing af münchen.de Wos hoid so passiert in Schwobing Schwobinga Seitn Historische Koartn
De franzesische Sproch (frz.: (la) langue française [(la) lɑ̃g fʀɑ̃ˈsε:z], oda (le) français [(lə) fʀɑ̃ˈsɛ]) gheat za de romanischn Gruppm vom italischn Zweig vo de indogermanischn Sprochn. Sie wead vo meara wia 100 Milliona Leid in meara wia 50 Lenda gschprocha und zejd za de Wejdsprochn. Franzesisch is unta andam Omtssproch in Frankreich, Kanada, da Schweiz, Bejgien, Haiti und an Haffa Lenda in West- und Zentralafrika, wearends im arabischsprochign Nordafrika und in Indochina ois Nemsproch weit vabroadd is. Aussadem is a oane vo de Omtssproch vo da EU, Omtssproch vo da Afrikanischen Union und da Organisation vo de Amerikanischn Stootn und oane vo de sex Omtssprochn und mit Englisch alloanige Orwatssproch vo da UNO. De franzesische Sproch wead duach de Académie française reguliat, de sognennte Loi Toubon (a Gsetz zan Schutz vo da franzesischn Sproch in Frankreich), dees Office québécois de la langue française (a Beheadn z Québec), an Service de la langue française (a bejgische Institution zua Pfleg vo da franzesischn Sproch) und de Délégation générale à la langue française et aux langues de France. In Gallien hods drei grosse Vejka mit oagnan Sprochn gem, de Kejtn, wo de Rema gnennt ham, de Aquitania im Sidwestn und de Belga
f1pd1 Der Schlern (ladinisch: Sciliër, italienisch: Sciliar, élter daitsch: Schalern, Saleren) isch a 2563 m hoacher Perg uma 15 km éstlich va Poazn. Er isch as Wåhrzoachn va Sidtiról unt gheart zu die Dolomitn. Der Gipfl isch wåågrecht „ågschnittn“, mit a Hoachflächn, nét spitzig; die zwoa Zackn afn nérdlichn Hång (Såntner Spitz unt Euringer Spitz) gébm ihm an unverkénnpårs Profil. Er isch óhne Kletterkénntnisse zuagénglich. In Jåhr 1885 håt der Daitsche unt Éstreichische Ålpmverein a Schutzhaus augmåcht. In Nórdóstn van Schlern isch die pekånnte Seiser Ålm. 1960 håt der Ålpmverein Sidtiról die Schlernpédelehittn augstéllt. Zem isch hait a Gåsthaus. Der Groaßtoal van Schlern isch aus Dolomit (Magnésium- unt Kålchkarbonat) aufpaut unt sei Ålter isch iber 200 Milliónen Jåhr. Afn Plateau (!) van Schlern håt man archeológische Funde aus der spåtn Prónzezeit gmåcht. In Nåmen va dén Perg håt aa die Sidtiróler Kulturzeitschrift „Der Schlern“. Kursiver Text Commons: Schlern – Oibum mit Buidl, Videos und Audiodateien
Die Schlernhexn sein dé legendärn Weiber, dé afn Schlern ihrn Tréffpunkt ghåp unt wóméglich ihre wildn Ténz augfiahrt håm. In Vólk wern verschiedne Legéntn derzéhlt. Der histórische Hintergrunt sein die Hexnprozesse unt die Verurteilungen, dé’s in 16. Jåhrhundert gém håt. Schrifliche Aufzeichungen gip’s va die Prozesse 1506 unt 1510 in Véls (Völs). Då scheinen aa die Namen va die Weiber auf, dé vór Gericht gståntn sein. Durch Fólter håt man die Lait mehr óder weaniger sell rédn gmåcht, wås man va ihmene hearn hat gwéllt. Pa Gerichtslait, dé zu séte Methódn instånt sein, kånn man aa ånzweiflen, ób die aufzeichntn Aussågn iberhaup stimmen, óder ób sie a derfuntne Rechtfértigung sein, die Persónen ausn Wég zu schåffn. Man håt in die Ånklåggn åndichtet, Kinder umzupréngen unt zu éssn, Wétter herzuzaubern, die Viecher zu verhexn, die Kiah fernzumelchen (Kiah melchen, dé in an åndern Órt sein), mitn Taifl in Punt zu sein unt åndre Såchn. A påår Fraun sólln ausgsågg håm, dass sie afn Schlern „ausgfåhrn“ sein. Nebm der Hexnbulle „Summis affectibus desiderantes“ (1484) van Påpst Innozénz VIII. unt in „Hexenhammer“ (Malleus maleficarum, 1487) van Dominikaner Heinrich Krämer isch in Tiróler Raum aa die Malefizórdnung (1499) van Maximilian I. a Voraussétzung fir
Unter Schlernhexe versteaht man: Oane va die Hexn, dé in Vólksglabm friaher afn Schlern (Perg pa Pózn) ihre Versåmmlungen ghåp håm Die Gepirgspflånz „Schlernhexe“, Armeria alpina Schlernhexen: A Innschprugger Vólkstånzgruppm
Lauterfresser isch der volkstimliche Nåmen van Mathias Perger, dén sie wégn ångéblicher Hexerei verurteilt håm. Er isch um 1587 óder friaher gepórn, håt in der Gégnt va Prixn glép unt isch 1645 in Mihlpåch verprénnt gwórtn. Man håt hait iber ihm Informaziónen va seine Prozessaktn van Prozess in Ródeneck. Er isch Handler unt Gelégnheitsårbeter gwésn. Pan Lésn af die Gråbkraizlen af die Friethéf håt er sich selber as Lésn peipråcht unt sich a fir Astrologie intressiĕrt. Méglicherweis håtn dés verdächtig gmåcht. Unter Fólter håt er ausgsågg, dass er mitn Taifl in Punt isch unt in die Lait Schadn ångrichtet håt. Man derzéhlt hait aa Gschichlen iber ihm, dé aus der Fantasie va die Leit kémmen. Ignaz Zingerle: Barbara Pachlerin, die Sarnthaler Hexe und Mathias Perger, der Lauterfresser, Wagner'sche Buchhandlung, Innsbruck 1858
Rabindranath Thakur?/i, éltre Schreibweis Rabindranath Tagore (Bengalisch: রবীন্দ্রনাথ ঠাকুর, Rabīndranāth Ṭhākur, [ɾobin̪d̪ɾonat̪ʰ ʈʰakuɾ]; * 7. Mai 1861 in Kalkutta,; † 7. August 1941 in Kalkutta), isch a bengalischer Dichter und der easchte asiatische Nobelpreistréger fir Literatur 1913 gwésn. Håt vielseitige Pegåbung ghåp, als Dichter, Filosóf, Måler, Kómponist unt Musigspieler, in der Politik unt Religión. Er isch ausn hoachn bengalischn Ådl, håt åber a pescheidns Wésn ghåp. Va ihm ståmmen die Naziónalhymnen va Bangladesch unt Indien. In Nobelpreis håt er firn Gedichtpånt „Gitanjali" kriagg. Als Kint håt er die Schual nét gern gmégg unt håt nåcher Privatunterricht kriagg. Sei Studium in Énglånt håt er aa nét fertig gmåcht. Schón friah håt er die westliche Kultur kénnenglernt. Er håt a påår Auslåntsroasn gmåcht, aa nåch Európa unt Amerika. 1883 håt er a zehnjaarigs Madl heiratn gmiaßt. Sie isch Muater va finf Kinder gwurtn, åber friah gstórm. Aa a Toal va seine Kinder sein vór ihm gstórm. Er håt sich gégn Kinderheirat eingsétzt, aber zwoa va seine Téchter håm aa friah gheiratet. In Ådlstitl, dén ihm die Énglénder gém håm, håt er aus politische Grint wieder zrugggém. Er håt viele Dramen unt tiafsinnige Gedichte gschriem. Tagore isch in seiner Hoamet unt weltweit gschätzt
Die Schlernhex isch a Pflånz, de in die Gepirge va Sideuropa meistns óberhålb va der Wåltgrénz bis 2700 m Heach derhoam isch. Man sigg sie nét óft, åber meistns af mågre unt stoanige Pédn. Af an pis zu 30 cm hoachn Stingl isch a kugelets Képfl va rosa- óder purpurroate Plua. Af der Unterseit van Képfl isch a Krågn va truckne praune Plattlen. Der Stingl isch óhne Laber; die sem sein rosettnårtig afn Pódn, gråsårtig, hégstns 4 mm proat unt bis 8 cm lång. Die Staud iberwintert in a Kóp (Knospe), de af der Heachn van Pódn isch und gschitzt va die ågstórmen Plattlen van åglófnen Jåhr. Van Nåmen her mécht man moanen, dass die Staud schiach ausschaugg; as Gégntoal isch der Fåll. Die óberirdischn Toale wirkn gégn Entzindungen (astringierend). In Nåmen håt sie van Schlern, dés isch a Perg.
A Totempfoi is a monumentale Skujptua, de wo aus an grossn Baamstomm gschnitzt und nacha ogmoit wead. Totempfoi woan voa oim bei dena Indiana vo da amerikanischn Noadwestgstod vabroadd. Sie gejtn heit ois Identitätssymboi vo de Indiana vo Noadamerika und san ois Kunstweake wieda sea gfrogt. Da Totempfoi wead moast ausm Hoiz vom Riesn-Seengbaam (Thuja plicata, "Western Red Cedar") gmocht. Da Begriff Totem kimmt vom Woat "odoodeman" aus oana Algonkin-Sprache (vamutli Ojibwa) und hoasst "sei Clan, sei Gruppm, sei Famij" bzw. "sei Famijnobzeichn". A Totempfoi ko vaschiedane Bedeitunga hom. Es gibt Totempfoi, de wo Gschichtn vazejn, ondare de wo de Funktion vo am Woppmpfoi hom oda an Hejdn eainnan. Beispuisweis ko a Bär auf am Totempfoi de Gschicht vo am Bärn vazejn, a Famijnwoppm sei oda de Eignschoftn vo am Bärn symbolisian. Totempfoi san aa oft meadeitig. Es gibt Pfoi, de wo an Eigntima vaspottn. Des is dann gscheng, wenn da Auftroggeba en Pfoi ned bezoit oda Tabus valetzt hod. A Totempfoi wead vo untn noch obm glesn. Martapfoi Cathedral Grove: Big Trees & Totem Poles. Archiviert vom Original [1] am 14. Dezemba 2010; abgerufen am 8. März 2011. Totem auf etymonline.com Totempfahl auf indianer-welt.de. Archiviert vom Original [2] am
De Leopoidstod is da zweite Weana Gemeindebeziak. Da 2. Hieb liegt auf da Insl zwischen da Donau und in Donaukaneu und grenzt aun an 1. Beziak. Weidas hod ar aa Grenzn zu de Beziak 3, 9, 11, 20 und 22. Den grässtn Teu vom Beziak nimmt da Proda ei. Zaumgwoxn is da Beziak aus de aanzlnan Uatschoftn Leopoidstod, Jagazäun, Brigittenau (1900 ois 20. Hieb ausgliadat), Zwischnbruggn (seit 1900 a Teu vom 20. Beziak) und Kaisamühn (1938 ausgegliedat). Dazua gibts no a grosse Aunzoi vo klanare Teu, de wos ma aa Grätzln nennt, wia s Karmelitaviatl oda aa s Stuwaviatl. Zum zweitn Hieb ghead aa no da Proda, es Messezentrum Wean und da Freidenaua Hofn (Wintahofn). De easchte Besiedlung wiad um 1300 vamutet. Ausm Joa 1368 staumt de Eawähnung vo aana Bruckn zum Untan Werd (wead, mittelhochdeitsch fia Insl) beim Rotntuamtoa vo da Stod (bis 1782 de aanzige!). Bis 1450 woa nua des Areäu zwischn Hollandstroßn, Taborstroßn und Prodastroßn vabaut; und da greßte Teu vom Untan Werd woar a Auwoid, der wos vo vüü Donauoam duachzogn woa, de si bei aan Hochwossa a imma wieda gändat hom. 1439 is daun beim heitigen Gaußplotz de easchte meatäulige Jochbruckn iba de Donau und
Gotnburg is a Gmoa (schwedisch kommun) in da schwedischn Provinz Västra Götalands Län und dena historischn Provinzn Västergötland und Bohuslän. Da Haptort und da wesentliche Bestondtei vo da Gmoa is de Stod Gotnburg. De Bezeichnung Gotnburg Gmoa (Göteborgs kommun) is eascht 1971 eigfiat worn. Afgrund vo am Beschluss vo de Gmoavatreta anno 1983 wead da Stodbegriff (schwed. 'stad) imma dann ogwendd, wenns koane Konsequenzn fia de Gmoa hod. Aus am Grund gibts z Gotnburg sowoi Strossnschuida mi da Bezeichnung Göteborgs stad (Gotnburg Stod) ois wiar a Göteborgs kommun (Gotnburg Gmoa). Commons: Gemeinde Göteborg – Sammlung vo Buidl, Videos und Audiodateien Hoamseitn vo Gotnburg (schwedisch)
A Schwitzhittn oda Inipi (Lakota: se schwitzn; engl. "sweat lodge") is a Hittn, de wo da zeremonielln Reinigung, Gsunddahoidung und Heilung deant. De Schwitzhittn woa bei dena Indianan owa aa bei vuin ondan Vejkan friara weit vabroadt. Bei de Lakota gheat Inipi zu de Siebm Ritn vo da Heilign Pfeifa und wead aa no heit duachgfiat. Es gibt vaschiedane Typn vo Schwitzhittn: Wejche de wo wiar a Wigwam ausschaung bis zu oafochn Eadlechan, de wo mit Plonkn und Stämma odeckt wean. In da Regl wean Stoana auf an offanan Feia außahoib vo da Schwitzhittn dahitzt und nacha in de Mittn vo da Schwitzhittn glegt. Raymond A. Bucko: The Lakota Ritual of the Sweat Lodge: History and Contemporary Practice, University of Nebraska Press 1998. Joseph Bruchac: The Native American Sweat Lodge: History and Legends, 1993. Christiane van Schie: Im Schoß der Erdmutter. Die Schwitzhütte, ein weiblicher Heilungsweg. Weltweite Tradition, Tabus und Zeremonien. Drachen Verlag, Klein Jasedow 2010, ISBN 978-3927369-49-8.
A Amulett (lateinisch amuletum – „Kroftspenda“, voahea arabisch hammala – „Trogebandl“) is a Gegnstod, dem o magische Kräfte zuagschriem wean. A Amulett soi Glick bringa und voa Schodn schitzn: Beispuisweis ois Schutz voam "besn Blick" oda "oias Liabeszauba". Amulett weanoft am Keapa trogn, owa aa in Foazeign und im Haus aufbewoat. Scho in da Stoazeit hom si Menschen Iwarestln vo da Jogdbeite umghängt, zum Beispui Zähnt und Kroin. Des soit an Menschn, wo des trogn hod, de Kroft vo dem Viech gem. Es gibt an Hauffa Variantn vo Amulett in vaschiedanen Kuituan, zum Beispui: Oids Ägyptn: Skarabäus Christn: Kreiz, Reliquien Oids Griachaland: Goidans Vlies Germanen: Thorhamma Indiana vo Noadamerika: Medizinbeidl Totem Hans Bonnet: Amulett. In: Lexikon der ägyptischen Religionsgeschichte. Hamburg 2000; ISBN 3-937872-08-6. S. 26-31. Manfred Brauneck: Religiöse Volkskunst. DuMont, Köln 1979, ISBN 3-7701-0967-8. S. 301. Gonzalez-Wippler, Migene: Complete Book Of Amulets & Talismans. Lewellyn Publications 2001, ISBN 0-87542-287-X Commons: Amulett – Sammlung vo Buidl, Videos und Audiodateien Artikel von Christa Tuczay in Hexenforschung/Historicum.net A Common Amulet in Judaism - Islam and Christianity Elfin symbol dictionary Hamsa 101@1@2Vorlage:Toter Link/www.ajudaiumacom (Seite nicht mehr abrufbar; Suche in Webarchiven)
Frank Lloyd Wright (* 8. Juni 1867 in Richland Center, Wisconsin; † 9. Aprü 1959 in Phoenix, Arizona woa a berihmta amerikanischa Architekt, Innenarchitekt, Autor und Designer. Ea hod an amerikanischen Architektua-Stü entwicklt und güt ois ana vo de gresstn Architektn vom 20. Joahundat. Da Wright hod originelle, innovative und wegweisende Gebaide vom untaschiedlichstn Typ plant und baut: Kiachn, Fabrikn, Schuin, Hotels, Museen, Hochhaisa und Villen. Ea hod iwa 20 Biachl und zoireiche Aufsätz iwa Architektua gschriem. 1991 is a vom American Institute of Architects ois "the greatest American architect of all time" ("Da gresste amerikanische Architekt vo oin Zeitn") auszeichnet wuan. 1889: Frank Lloyd Wright Residence, Oak Park, Illinois 1893: Walter H. Gale House und Thomas H. Gale House, Oak Park, Illinois 1893: William H. Winslow House, River Forest, Illinois 1901: Ward W. Willets House, Highland Park, Illinois 1902: Dana-Thomas House, Springfield, Illinois 1904: Unity Church, Oak Park, Illinois 1905: Hardy House, Racine, Wisconsin 1905: Darwin D. Martin House, Buffalo, New York 1908: Frederick C. Robie House, Chicago, Illinois 1911 ff.: Taliesin, Spring Green, Wisconsin (sein eigenes Wohn- und Atelierhaus) 1915: Wynant House, Chicago, Illinois (Zerstörung durch Brand am 9. Jenna 2006) 1916: Imperial Hotel, Tokyo 1917: Hollyhock House,
De Troublemakers san a schwedische Punkbande aus Gotnburg. Se san 1981 grindd worn. Eana Musi is stoark an an Klong vo 1977 oglahnt. Eigweihtn in Bayern san de Troublemakers a Begriff. Aa zweng de Neifossunga (Coverversiona) vo oanign Liadan duach de deitsche Punkbande Rasta Knast. 2010 ham de Troublemakers fia eana Oibum Made in Sweden an easchtn Preis vom Manifest Galan in da Kategorie Punk/Hardcore gwunna. Christer Blomgren - Gsang Arild "Psychobilly" Hanssen - Klampfen Christian "Elvis" Odin - Boss Magnus "Sailor" Delbratt - Schlogzeig Charlie Claeson - Schlogzeig Martin Hansson - Schlogzeig Jens Petersson - Boss Lars-Olof "LOB" Bengtsson - Klampfen Dennis Johansson - Boss Jan Olof "Esso" Olsson - Schlogzeig Anders Puke - Boss Mental kristid CD (1995) Erektion CD (1997) Vild & vacker CD (1999) Pogo CD (2000) Kleptoman LP/CD (2003) Idiot CD (2005) Made in Sweden CD (2009) Göteborg (aa Staden Göteborg) EP (1987) Hjältarna skålar i blod EP (1989) Änglarna CD-Single (1995) Mammas flickor EP (1998) Varning! Split-EP mit Rasta Knast (2001) Stenar & blod CD-Single (2002) Jävla idiot EP (2005) Punkheart Split-CD mit Fifi And The Mach III (2005) Go, Go Frölunda CD-Single (2006) [gmoant san de Frölunda Indians, a Eishockey-Varein z Gotnburg] Utan
Da Donnavogl (englisch: Thunderbird; Lakota: Wakinyan, "heilige Schwinga") is a riesiges, vogloatiges Wesen, des wo in de Mythn vo noadamerikanischn Indiana a bedeitande Roin spuit. De Sponnweitn vo seine Fligl soi de doppete Läng vo am Kanu ausmocha. Da Schlog vo seine Fligl ziagt Woikn zamma, vauasocht Stiame und en Donna. Da Riesnvogl wead oft mit Heandln afn Kopf doagstejt und mit Zähnt im Schnobe. Aufm Totempfoi is a efta de obaste Figua. An Donnavogl deaf ma ned vaäagan, denn ea is sea schlau, unhamlich stoak und schnej in Rage. In oanign Mythn wead ea ois Gettabote und Deana vom Grossn Geist doagstejt, dea wo auf an Beag lebt. Es wean Gschichtn vazejd, dass si Donnavegl in Menschn vawondln kena. Mark A. Hall: Thunderbirds. Americas Living Legends of Giant Birds. Mark A. Hall Publications - Paraview Press, New York NY 2004, ISBN 1-931044-97-X. The Thunderbird Myth
Smörgåsbord is a schwedisches Buffet, wo in Wiatshaisln und bei privatn Feian obotn wead. In Norwegen hoassts koldtbord ("koida Disch"), in Denemark sogt ma kolde bord. Dees Wort 'smörgåsbord kimmt vo 'smörgås „Buddabrot“ und bord „Tisch“. De Wortwuazl 'smörgås (weatle: "Buttergons") kimmt aus da Zeit, wo de Leidln no sejm Budda gmocht ham. De Buddaflockn, wo beim Buddan noch obm kema, eainnan on weisse Gansln (gås), wo im Wossa schwimma. Dees Buffet besteht aus schwedischn Spezialitetn, koidn und woarman Speisn. De Leidln duan si sejm bedeana. A traditionejs Smörgåsbord fongt mit Fischhoppn o. Nacha gehts mit woarman Speisn weida. Im drittn Tei gibt Kaas und Cracker und zan Obschluss griagt ma no Nochspeisn mit Obst und Kuchn. Es gibt owa a kloane Smörgåsbord, wos ned so vui Auswoi gibt. A bsondas reichhoitige Variantn vom Smörgåsbord is des Julbord, wo ois traditionejs Festessn z Weihnochtn offariat wead. Commons: Smörgåsbord – Sammlung vo Buidl, Videos und Audiodateien The essential Julbord from Radio Sweden including recipes History of Smörgåsbord, Smörgåsbord table setting and etiquette
Kolpino (russ. Колпино) is a Stod in Russland in da Region vo Sankt Petersburg un hod rund 138.979 Eihwohna (Staund: 2010). Seit 1998 gheat Kolpino administrativ zu Sankt Petersburg und büdt zauman mit fimf aundan Siedlungan an Beziak (Rajon). 1710 hod da Fiascht Alexander Menschikow im Gebiet vom heitign Kolpino mitm Wiedaaufbau vo an ehemolign schwedischn Sägeweak augfaungt. De Produktion hod fian Schiffbau a sea hoche strategische Bedeitung ghobt. Um des Weak umadum hod si desweng schnö a Siedlung büdt, de wos 1722 offiziö zum neichn Ort Kolpino eakleat wuan is. Im 19. Joahundat is des Sägeweak stoak ausbaut wuan und damit is aa de Bevejkarung vo Kolpino rosch gwochsn. 1878 hod da Ort an Status vo an Possad (Haundweakasiedlung) valiehn kriagt. 1912 hod Kolpino s Stodrecht dahoidn. De stoivaorwatende Industrie is zua Zeit s Heazstickl vo da Wiatschoft vo Kolpino. 2006 hod de bayrische Firma Knauf do a Gipskartonfabrik eaeffnet. Commons: Kolpino – Sammlung vo Buidl, Videos und Audiodateien Stod und Rajon Kolpino (russisch) Haamseitn vo da Stod (russisch) Itogi Vserossijskoj perepisi naselenija 2010 goda. Tom 1. Čislennostʹ i razmeščenie naselenija (Ergebnisse der allrussischen Volkszählung 2010. Band 1. Anzahl und Verteilung der Bevölkerung). Tabellen 5, S. 12–209; 11, S.